ཀཿཐོག་དགོན་དུ་བསྟན་པའི་བདག་པོ་རྒྱལ་བ་ཀཿཐོག་པའི་བསྟན་པའི་གསལ་བྱེད་དམ་མཁན་རྒན་རྒྱལ་མཚན་འོད་ཟེར་དང་བཟོ་རྒྱལ་འོ་སེ་ཀརྨ།མཁན་པོ་འཇམ་དབྱངས་རྒྱལ་མཚན།སྤྲུལ་པའི་ལྷ་བཟོ་ཐང་བླ་ཚེ་དབང་གི་སློབ་མ་རྡོ་བྲག་དཀོན་མཆོག་དང་ཁང་སར་འཆི་མེད་རྣམ་གཉིས་སོགས་སློབ་དཔོན་མང་དུ་བསྟེན་པ་དང་ཁོང་གི་མི་ཚེའི་ཁྲོད་དུ་དགོན་སྡེ་དང་བླ་སྤྲུལ་སྤྱི་སྒེར་མང་པོ་ལ་ཐང་ག་དང་ལྷ་སྐུ་སྤྱན་འབྱེད་འདུ་ཁང་ལ་ཚོན་བྱུག་པ་སོགས་ཀྱི་ལས་དོན་མང་པོ་བསྒྲུབས་ཟིན་ལ།དེང་རབས་འཛམ་གླིང་བཟོ་རིག་སྒྱུ་རྩལ་གྱི་ཁྲོད་དུ་ནང་བསྟན་སྲོལ་རྒྱུན་གྱི་རི་མོའི་སྒྱུ་རྩལ་ཕྱོགས་ལ་གོམ་ཁ་བསྐྱོད་དགོས་པར་མཐོང་སྟེ།སླད་ནས་ཀྱང་ལས་ཀའི་ཁ་ཕྱོགས་དང་དམིགས་འདུན་གཙོ་བོ་ནི་དཔལ་འབྱོར་ཁོ་ནའི་ཆེད་དུ་མ་ཡིན་པར་དོན་གཉེར་ཅན་གྱི་སློབ་མ་སོགས་སྐྱོང་དང་།སྒར་བྲིས་དང་སྨན་གསར་རང་ལུགས་མ་འདྲིས་པར་རྒྱུད་འཛིན་དར་སྤེལ་བྱས་དང་བྱེད་མུས་སུ་བཞུགས་སོ།།